# Babtų gimnazija

### Straipsnis iš Vikipedijos, laisvosios enciklopedijos.

Babtų gimnazija
[[Vaizdas:|Babtų gimnazija|center|350px]]
Emblema: | [[Vaizdas:|Babtų gimnazija herbas|center|180px]]
Miestas (gyvenvietė): | Kaunas
Mokyklos direktorė(-ius) | Vidas Mikalauskas
Mokinių skaičius | 427
Įkūrimo data: | 1777
Išleista laidų: |
Darbuotojų skaičius | 38

Kauno rajono Babtų gimnazija – dieninė, savarankiško mokymosi bendrojo lavinimo mokykla Kauno raj. Babtuose, Kėdainių g. 48, vykdanti pagrindinio, vidurinio ir papildomo ugdymo programas. Įstaigos kodas 191089878.

## [taisyti] Istorija

1777 m. Babtuose jau buvo parapinė tėvų išlaikoma mokykla, joje mokėsi 43 mokiniai (citata iš 1921 m. Krokuvoje išleistos lenkų mokslininko Teodoro Vierzbovskio knygos „Parapinės mokyklos Lenkijoje ir Lietuvoje"). 1808 m. Babtų mokykloje mokėsi 30 mokinių, 1809 m. - 24, o 1853 m. - 20. Vaikai mokėsi tikybos, aritmetikos, skaityti ir rašyti. Programos platumas priklausė nuo mokytojo išsilavinimo. Po 1863 m. sukilimo generolo Muravjovo įsakymu visos parapinės mokyklos uždarytos, tarp jų ir Babtuose. Vietoj jos 1865 m. įsteigta valstybinė pradinė mokykla, joje visi dalykai, išskyrus tikybą, dėstomi rusų kalba. Į tokias mokyklas bijodami nutautinimo valstiečiai vaikus leisdavo nenoriai. Todėl spaudos draudimo metais apie Babtus veikė daraktorių mokyklos. Babtų apylinkės daraktorių mokyklose dirbo Antanas Ramuckas, Jonas Ramanauskas ir kiti. Slaptas mokyklas lietuviškomis knygomis aprūpindavo vietiniai knygnešiai - Jurgis Keruckas, Kazimieras Jonaitis ir kiti. Caro tarnai šias mokyklas persekiojo, nes jose buvo žadinamas ne tik dvasinis, bet ir tautinis atgimimas. Per Pirmąjį pasaulinį karą vokiečių okupacijos metais Babtuose mokyklos nebuvo. Vaikus rašto mokė namie tėvai arba kiti šiaip raštingi žmonės.

1920 m. Babtuose įsteigta lietuviška pradinė mokykla, kurioje mokėsi 102, 1922 m. - 122 mokiniai. Mokykla buvo įsikūrusi sename savivaldybės pastate. 1935 m. pastatyta nauja dviejų aukštų medinė mokykla. 1936 m. pradinis mokymas buvo paskelbtas šešiamečiu. Mokykloje tais metais veikė visi šeši skyriai, dirbo keturi mokytojai. Per Antrąjį pasaulinį karą 1944 m. mokyklos pastatas sudegė.

1944-1945 m. mokykla pertvarkyta į progimnaziją, pirmasis progimnazijos direktorius buvo Povilas Gustas. Pradiniuose skyriuose tais metais mokėsi 124 mokiniai, progimnazijos klasėse daugiau kaip 100 mokinių, pamokos vyko dviem pamainom. 1949-1950 m. mokykla išaugo į vidurinę mokyklą. 1951 m. Babtų vidurinę mokyklą baigė pirmoji laida - 13 abiturientų. 1962 m. spalio 23 d. mokykla persikėlė į naują trijų aukštų mūrinį pastatą. Jame mokytojai įrengė fizikos, chemijos, biologijos ir kitus kabinetus. Mokyklos materialinė bazė labai pagerėjo. 1974 m. mokykla pradėjo dirbti kabinetine sistema, tačiau 1991 m. šios sistemos atsisakyta. 1990 m. paskelbus Lietuvos Nepriklausomybę pradėta pertvarka: pertvarkomas mokymo turinys, mokymo metodai, būdai, formos. Ugdymas pradėjo atitikti tautos interesus.

2001 m. vasarą mokykloje atlikta renovacija, pakeisti langai, stogas, įrengta nauja klasė. 2002 m. mokykloje atidarytas modernus tikybos kabinetas, internetinė skaitykla.

## [taisyti] Direktoriai

- 1944 m. Povilas Gustas
- 1951 m. Lelija Bartkuvienė
- Kasparas Bartkus
- Juozas Saulius
- 2001 m. Vidas Mikalauskas

## [taisyti] Mokytojai

## [taisyti] Mokiniai

Mokyklą baigė 52 laidų abiturientai. Įteikti 1884 atestatai. Mokyklą baigė 10 aukso, 12 sidabro medalininkų, 30 abiturientų gavo atestatus su pagyrimu.

Mokyklą baigė medicinos dr. Viktoras Pavalkis, istorijos dr. Aldona Grigaitytė, technikos dr. Kęstutis Šidlauskas, agrarinių mokslų dr. Kęstutis Armolaitis, medicinos dr. Arvydas Burneckis, žurnalistė Dalia Juočerytė, inžinieriai Vytautas Kazėnas, Edvardas Leškevičius, Juozas Staliūnas, sportininkai Skaistė Pacauskaitė, A.Merkevičius, gydytojai Zigmas Kšivickas, Aldona Gudelevičiūtė, Jūratė Staliūnaitė, matematikas Arvydas Kudrevičius, žurnalistė Laima Skridlaitė, lituanistė Virginija Barštytė, biologas Antanas Kontautas, dailininkė Halina Počiuipaitė, agronomas Darius Kvyklis.

## [taisyti] Himnas

Mokykla prie Nevėžio

Čia mokykla labai sena,
Bet jai skirta nauja daina
Apie mokyklinius Metus,
Apie gražius gimtus Babtus.

Priedainis.

  Ginios, Nevėžio kaiminystėj
  Prabėgs vaikystė ir jaunystė.
  Kad mokslai su svajom sutaptų!
  Kad niekas neapviltų Babtų!

Čia formulių kalba tiksli.
Gyvenimo prasmė gili.
Kalbos gimtosios pamoka
Erdvi kaip paupio lanka.

Visi, kas mokėsi gerai,
Dabar jau mokslo daktarai.
O kas bendrauja su menu,
Ilgėsis vis jaunų dienų.

Peizažas Babtuose gražus
Obels šaka, daina šile.
Darbščių žmonių vaikai geri.
Tad šviesk jiems, mokslo žibury!

Muzika S. Jankaus, žodžiai poetės Almos Karosaitės

## [taisyti] Nuorodos

Svetainė

| Šis straipsnis apie mokymo įstaigą yra nebaigtas. Jūs galite prisidėti prie Vikipedijos, papildydamas šį straipsnį.

Rodomas puslapis "http://lt.wikipedia.org../../../b/a/b/Babt%C5%B3_gimnazija.html"

Kategorijos: Nepilni Mokymo įstaigos | Kauno rajono mokyklos

##### Views

- Straipsnis
- Aptarimas
- Dabartinė versija

##### Paieška